אליס מידלטון בורינג

אליס מידלטון בורינג (באנגלית: Alice Middleton Boring; 28 בפברואר 1883 – 18 בספטמבר 1955) הייתה ביולוגית והרפרטולוגית אמריקאית, שבילתה חלק גדול מחיה האקדמיים בסין. היא הייתה פרופסור מן המניין באוניברסיטת מיין וב- וכיהנה כראש המחלקה לביולוגיה ב- שבסין. במהלך שהותה בסין חקרה את הטקסונומיה ואת התפוצה של דו-חיים וזוחלים.

== קורות חיים ==
אליס מידלטון בורינג נולדה בפילדלפיה, פנסילבניה, ארצות הברית בשנת 1883 למשפחה קווקרית מצד אמהּ ולנוצרית מצד אביה. משפחתה של בורינג חיה מעל חנות סבהּ יחד עם סבה, סבתה, אביה, אמהּ, ושלושת אחיה, לידיה טרומן, קתרין ג'נטר ואדווין גאריג'ס בורינג . למרות החיים יחדיו הוריה של אמהּ לא חיבבו את אביה ואף התנגדו בתחילה לנישואיה<ref name=":0"></ref>.

=== ראשית דרכה המדעית ===
במהלך לימודי התואר הראשון שלה (B.A) היא הייתה עוזרת מחקר של חתן פרס נובל תומאס הנט מורגן, אשר ממנו למדה טכניקות מחקר בביולוגיה התפתחותית. עד סיום התואר שלה היא פרסמה מאמר משותף עם מורגן על עוברי צפרדעים, ומאמר נוסף משלה בנושא ביולוגיה התפתחותית. ביוני 1904 סיימה בורינג את התואר הראשון שלה באוניברסיטת <ref name=":0" />.

בין השנים 1904–1905 עשתה ב-מכללת ברין מאר לנשים את התואר השני שלה בהנחיית נטי סטיבנס בנושאי פיזיולוגיה ומורפולוגיה. כתוצאה מכך נכתבו שני פרסומים משותפים שלהן<ref name=":1"></ref>. לאחר מכן בין השנים 1905–1906 עברה בורינג לאוניברסיטת פנסילבניה על מנת להשלים לימודי דוקטורט בהוראת אדווין גרנט קונקלין <ref name=":0" />. כתוצאה מעזיבתו של קונקלין את אוניברסיטת פנסילבניה, חזרה בורינג לברין מאר וסיימה בשנת 1910 את לימודי הדוקטורט של בהנחיית נטי סטיבנס. בורינג עסקה במסגרת הצעת המחקר שלה במעקב אחר מהלך הזרע של קבוצות שונות של חרקים. כתוצאה מכך הרחיבה בורינג את עבודתה של סטיבנס שעסקה בזיהוי כרומוזום Y ובקשר שלו בנוגע לקביעת המין הזכרי. בנוסף, בורינג ללמדה וחקרה במחלקה לזואולוגיה ואף מונתה לפרופסור באוניברסיטת Maine בין השנים 1910–1918<ref name=":1" />.

=== החיים בסין ===
ב-1918 קיבלה אליס מידלטון בורינג משרה בת שנתיים בבייג'ינג בתור עוזרת בביולוגיה ב- שמומנה על ידי קרן רוקפלר. לאחר סיום המשרה בורינג חזרה ב-1920 לארצות הברית ולימדה במכללת ולסלי עד שחזרה בשנת 1923 למשרה זמנית באוניברסיטת ינצ'ינג<ref></ref>. במסגרת עבודתה באוניברסיטת ינצ'ינג, בשנת 1923 מונתה לראש המחלקה לביולוגיה. בורינג עבדה באוניברסיטה זאת עד לסגירתה בשנת 1941 על ידי היפנים, היא חקרה עד אז את האורגניזמים המצויים בסין ואף גילתה זנים חדשים. היא גרמה להבנת עולם הדו-חיים והזוחלים הסינים, בשל פרסום 21 מאמרים שעסקו בהבנת עולם זה<ref name=":2"></ref>.

=== הפלישה היפנית לסין ===
אף על פי שאוניברסיטת ינצ'ינג נסגרה רק בשנת 1941, הפלישה היפנית לסין ב-1937 הפכה את החיים באוניברסיטה לקשים ומשלוחי הדואר לאוניברסיטה הצטמצמו. בורינג נמנתה עם חברי הסגל של האוניברסיטה אזרחי בעלות הברית, רובם אנגלים ואמריקאים, שנכלאו ב-1941 במחנה הריכוז היפני בשנדונג. במהלך שהותה במחנה לא היה לבורינג קשר עם משפחתה<ref name=":2" />. לאחר שנתיים, בשנת 1943, חזרה בורינג לארצות הברית לאחר שהוחלפה בעסקת חילופי שבויים בעזרת שווייץ<ref name=":1" />.

=== אחר המלחמה ===
בשנת 1946 חזרה בורינג ללמד בינצ'ינג. ב-1950 נאלצה לעזוב כתוצאה מכך שהשלטונות הקומוניסטים בסין לא חפצו יותר בנוכחותם של זרים. בורינג, שנקשרה מאוד לתרבות הסינית, לא חידשה לאחר שובה לארצות הברית את מחקריה אף שקיבלה משרה במכללת סמית'. היא נפטרה בקיימברידג', מסצ'וסטס, כתוצאה מפקקת מוחית, ב-18 בספטמבר 1955, חמש שנים אחרי שובה מסין<ref name=":1" />.

== לקריאה נוספת ==
<div class="mw-content-ltr">
* Ogilvie, Marilyn Bailey & Clifford J. Choquette, [https://www.routledge.com/A-Dame-Full-of-Vim-and-Vigour/Ogilvie-Choquette/p/book/9789057025754 A Dame Full of Vim and A Dame Full of Vim and Vigor: A Biography of Alice Middleton Boring: Biologist in China], Amsterdam: Hardwood Academic, 1999, . OCLC 40684429
* Zheng, Shu., "[https://doi.org/10.1007/s13238-015-0165-1 Alice M. Boring: a pioneer in the study of Chinese amphibians and reptiles]", Protein Cell 6, 2015, pp. 625–627
</div>

== הערות שוליים ==

קטגוריה:ביולוגיות אמריקאיות
קטגוריה:ביולוגים אמריקאים
קטגוריה:בעלות תואר דוקטור ממכללת ברין מאר
קטגוריה:אמריקאיות שנולדו ב-1883
קטגוריה:אמריקאים שנולדו ב-1883
קטגוריה:אמריקאיות שנפטרו ב-1955
קטגוריה:אמריקאים שנפטרו ב-1955